Դեսպանն իր վերջին հայտարարությունով շփոթեցրեց, զարմացրեց կամ էլ զայրացրեց ամբողջ հայությանը՝ Արցախյան հիմնախնդրի կարևորագույն հիմնաքար համարելով «օկուպացված տարածքների» վերադարձը։ Ինչ խոսք, հեռացող դեսպանի վտանգավոր մեսիջը հասկանալի, սակայն, միանշանակ ու միաժամանակ անընդունելի էր հանրության կողմից, ուստի, լրատվամիջոցները հարթակ դարձնելով, պետական այրերը շտապեցին թեթև շտկում մտցնել՝ շեշտելով, որ գրավյալն ու հազարավոր կորուստների գնով ազատագրվածը պետք չէ շփոթել, քանզի մենք միայն պաշտպանել ենք մեր գոյության իրավունքը՝ կանխելով Ադրբեջանի կողմից իրականացվող ցեղասպանությունը։ Քաղաքական գործիչներից շատերը նկատեցին, որ հայտարարությունը հղի է վտանգներով, քանի որ Ադրբեջանի համար սա հաղթական խաղաթղթի պես մի բան է, որը կարող են ներկայացնել որպես ԱՄՆ պաշտոնական դիրքորոշում։